b'\n_START_ARTICLE_\nBrina Nata\xc5\xa1a Zupan\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nZ u\xc4\x8denjem violine je za\xc4\x8dela pri starosti pet let pri Avgu\xc5\xa1tinu Peni\xc4\x8du. Svoje glasbeno \xc5\xa1olanje je nadaljevala na SGB\xc5\xa0 Maribor (violina pri prof. Mirku Petra\xc4\x8du)._NEWLINE_Leta 1995 je nastopila kot solistka s simfoni\xc4\x8dnim orkestrom SGB\xc5\xa0 Maribor s prvim stavkom Bruchovega Koncerta v g-molu, v katerem je sicer igrala kot koncertna mojstrica. Tekmovala je na dr\xc5\xbeavnih in mednarodnih tekmovanjih. Udele\xc5\xbeevala se je tudi poletnih \xc5\xa1ol v Sloveniji in tujini ter seminarjev pri profesorjih I. Ozimu, P. Vernikov, U. Pe\xc5\xa1i\xc4\x87u in G. Zhislinu._NEWLINE_\xc5\xa0tudirala je na Akademiji za glasbo v Ljubljani pri prof. Vasiliju Meljnikovu._NEWLINE_Leta 2000 je nastopila kot solistka z orkestrom Slovenske Filharmonije (Wieniawskijev Koncert za violino in ork. v d-molu, \xc5\xa1t.2). Je tudi dobitnica \xc5\xa1tudentske Pre\xc5\xa1ernove nagrade Univerze v Ljubljani in Akademije za glasbo v Ljubljani (za leto 2001) za izjemne glasbene dose\xc5\xbeke._NEWLINE_V letih 2001\xe2\x88\x922005 je u\xc4\x8dila violino na glasbeni \xc5\xa1oli v Celju, kjer je bila med u\xc4\x8denci izjemno priljubljena._NEWLINE_Leta 2009 je pod mentorstvom prof. V. Meljnikova na AG v Ljubljani zaklju\xc4\x8dila podiplomski \xc5\xa1tudij specializacije violine.Trenutno deluje kot namestnica vodje sekcije drugih violin Simfonikov RTV Slovenija._NEWLINE_B.N.Zupan\xc4\x8di\xc4\x8d je soustanoviteljica Zavoda aktivne kulture zak-a; sicer koncertira in snema tako v komornih zasedbah kot solisti\xc4\x8dno v razli\xc4\x8dnih glasbenih zvrsteh.Sodeluje tudi z gledali\xc5\xa1\xc4\x8di AntonPodbev\xc5\xa1ekTeatra iz Novega mesta in Mestno gledali\xc5\xa1\xc4\x8de Ljubljansko...'